Imtella' April 27, 2021 L-ewwel president mara tal-Kummissjoni Ewropea, Ursola von der Leyen ħalfet li se taħdem biex tiddefendi d-drittijiet tan-nisa wara li tħalliet bilwieqfa waqt summit fit-Turkija. von der Leyen ammettiet li tinsab imweġġa' wara li fis-6 t'April, ma ngħatatx siġġu biex tpoġġi fuqu bħall-bqija tal-parteċipanti waqt laqgħa mal-President tat-Turkija, Erdogan. It-Turkija spiċċat fil-mira ta' kritika qawwija għal dak li ġara flimkien mal-President tal-Kunsill Ewropew, Charles Michel li poġġa fuq l-uniku siġġu viċin Erdogan. It-Turkija qed twaħħal fl-UE għal dak li ġara iżda vor der Leyen qed tinsisti li dak li ġara ma kien xejn għajr sessiżmu u qalet li ma kellhiex tiġi trattata b'dan il-mod.